**Weißensee** (nemischa imlo: *Weißensee*) — Avstriyaning Karintiya shtatidagi Gailtal Alp togʻ tizmasida joylashgan koʻl. Hududning eng baland nuqtasida joylashgan Karint cho'milish ko'li o'z nomini shimoliy va janubiy qirg'oqdagi *Weißensee* munitsipaliteti nomidan olgan.

Geografiyasi
------------

Muzlik ko'lining g'arbiy qirg'og'i Greifenburgdan Hermagorgacha bo'lgan Bundesstraße yo'lining Kreuzberg Saddle tog' dovoni yaqinida joylashgan. Drava vodiysidan Stockenboi orqali sharqiy qismigacha kichikroq tog' yo'li o'tadi. Uning balandligi 930 mAA (3051 ft) bo'lib, ko'l yuzasidagi harorat yoz oylarida Selsiy bo'yicha 24 darajaga yetishi mumkin, qishda esa suv butunlay muzlaydi va konkida uchuvchilarga muz ustida erkin harakat qilish imkoniyatini beradi.

Tik qirg'og'i tufayli sharqiy qismida deyarli hech kim yashamaydi. Faqat tor yo'l orqali sharqiy qismiga borish mumkin. U yerdan Stockenboi munitsipaliteti hududiga o'tiladi. Mazkur hududda *Weißenbach* daryosi Drava vodiysiga tomon oqib o'tadi. Sohil bo'yida janubiy ohaktosh Alp tog'larining atrofdagi tog' cho'qqilaridan kelib chiqqan bo'r qirg'oqlari mavjud bo'lib, ular suvga o'ziga xos rang beradi. Mazkur holat tufayli ham ko'l Weißensee ("Oq ko'l") nomini olgan.

Ko'l yuzasining uchdan ikki qismi qo'riqlanadigan hududning tarkibiy qismiga kiradi. Ko'lda kema transporti to'rtta kema va tezyurar qayiq kabilardangina iborat. Jamoat transportidan tashqari, motorli qayiqlardan foydalanish taqiqlanadi. Ko'lning suvi ichishga yaroqli.

Hayvonot dunyosi
----------------

Ko'l hududining atrofi yovvoyi tabiat bilan o'ralgan. U juda ko'p turli xil baliqlarni o'z ichiga oladi, ayniqsa gulmoyi, oddiy sazan, perch va shimoliy pike baliqlari ko'plab topiladi. Bundan tashqari, o'rdak, g'oz va qarqara singari juda ko'plab qush turlari mavjud.

Aholi
-----

2001-yilda o'tkazilgan so'rov natijalariga ko'ra, Weißensee tumanida 788 nafar aholi istiqomat qilgan, ularning 97,2 foizi Avstriya fuqaroligini olgan. So‘rovda qatnashganlarning 73,6 foizi evangelist cherkovi, 22 foizi rim-katolik cherkovi, 1 foizi esa islom diniga e’tiqod qilgan. 3,4%i esa diniy konfessiyaga mansub emasligini da'vo qilgan.

Faoliyatlar
-----------

1989-yildan buyon qishda ko'l hududida Niderlandiyaning *Alternieve Elfstedentocht* konkida uchish musobaqasi o'tkazilib kelinadi. Konkida uchishdan tashqari, Weißensee atrofida muzli sport va chang'i uchish singari mashg'ulotlar bilan ham shug'ullanishadi. Kichikroq tog' chang'isi zonasi janubiy qirg'oqda joylashgan. 2007-yil fevral oyida ko'lda suv ostida xokkey bo'yicha birinchi jahon chempionati bo'lib o'tgan. 2011-yil yanvar oyida Avstriyaning tog' aviatorlar assotsiatsiyasi 30 ga yaqin kichik samolyotni muzlagan sirtga qo'ndirgan.

Shimoliy qirg'oqdagi Ronacherfels tog' tizmasi 1916-yilning qish oylarida muzlagan ko'lda chana haydab ketayotganda vafot etgan mahalliy dehqon sharafiga nomlangan. Uyga qisqa yo'l orqali borish uchun u yupqa muz bo'lagi ustidan chanada o'tishga harakat qiladi va yiqilib tushib, halok bo'ladi. Uning jasadi topilmagan. Dehqonning xotirasi sharafiga tog' tizmasi va uning yaqinidagi mehmonxonaga dehqonning nomi berilgan.

1987-yilda James Bondning *The Living Daylights* filmining ayrim kadrlari muzlagan Weißensee ko'lida suratga olingan.

Galereya
--------

* Passenger shipYo'lovchi tashuvchi kema
* Western shore at TechendorfTechendorfning g'arbiy qirg'og'i
* Weissensee western view from Techendorf bridgeTechendorf ko'prigidan Weißensee ko'lining g'arbiy ko'rinishi
* Weissensee eastern view from Techendorf bridgeTechendorf ko'prigidan Weißensee ko'lining sharqiy ko'rinishi
* Weissensee in winterQishda Weißensee ko'lining ko'rinishi
* SkatersKonkida uchuvchilar
* Techendorf at WeissenseeTechendorf, Weißensee
* Weissensee, northern shoreWeißensee, shimoliy qirg'oq

Havolalar
---------

* Karintiya Limnologiya instituti ma'lumotlari
* (olmoncha) Weissensee qo'riqlanadigan hudud
* Turistik sayt
* Weissensee ko'li qishki sport o'yinlari

 Media related to Weißensee, Kärnten at Wikimedia Commons